**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje podrške Ministarstvu prosvete, nauke i tehnološkog razvoja u procesu izrade vodiča za sve aktere koji žele da steknu status javno priznatog organizatora aktivnosti obrazovanja odraslih (u daljem tekstu: JPOA)**

Vlada Republike Srbije dobila je donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

### Kontekst zadataka

Ovaj projektni zadatak predstavlja nastavak podrške Ministarstvu prosvete, nauke i tehnološkog razvoja (u daljem tekstu: MPNTR) u procesu razvoja sistema kvaliteta obrazovanja odraslih kod javno priznatih organizatora aktivnosti obrazovanja odraslih (u daljem tekstu:JPOA). Uzimajući u obzir da je u prethodnom periodu kroz Program Znanjem do Posla završena evaluacija uspostavljenog sistema za odobravanje statusa JPOA kao i da će u narednom periodu MPNTR raditi na unapređenju podzakonskih akata koji regulišu ovu oblast ovaj projektni zadatak će u velikoj meri biti od pomoći svim akterima koji žele da steknu status JPOA.

### Projektni zadatak i opis posla/očekivani rezultati

Cilj ovog zadatka je pružanje podrške MPNTR-u u pripremi predloga priručnika za sve aktere u Republici Srbiji (organizacije civilnog društva, škole itd.) koji su zainteresovani za sticanje statusa JPOA. Pri izradi i razvoju ovog priručnika odabrani konsultant/konsultantkinja bi trebalo da se oslanja na nalaze nedavno završene evaluacije procesa, standarda i kriterijuma za sticanje statusa JPOA kao i na iskustvo svih aktera koji su već prošli kroz proces za sticanje statusa JPOA. Od posebne važnosti za obavljanje ovog zadatka će biti iskustvo aktera koji su kroz Program Znanjem do Posla stekli status JPOA.

Od eksperta se očekuje da ispuni sledeće zadatke :

1. Da izradi plan rada koji je vremenski uokviren, metodologiju za sprovođenje projektnog zadatka kao i osnovnu konturu priručnika za sticanje statusa javno priznatog organizatora aktivnosti obrazovanja odraslih (JPOA) koji bi trebalo da odobri MPNTR i SIPRU
2. Izraditi nacrt priručnika za sticanje statusa javno priznatog organizatora aktivnosti obrazovanja odraslih (JPOA)
3. Organizovati i sprovesti proces konsultacija u vezi sa nacrtom priručnika sa predstavnicima Ministarstva prosvete, nauke i tehnološkog razvoja kao i SIPRU tima
4. Nakon sprovedenih konsultacija i dobijenih komentara izraditi finalnu verziju priručnika za sticanje statusa javno priznatog organizatora aktivnosti obrazovanja odraslih (JPOA)

**Očekivani rezultati:**

* Predlog plana rada koji je vremenski uokviren, metodologija za izvršenje zadatka i osnovnu konturu vodiča za sticanje statusa javno priznatog organizatora obrazovanja odraslih (JPOA)
* Nacrt vodiča za sticanje statusa javno priznatog organizatora obrazovanja odraslih (JPOA)
* Finalna verzija vodiča za sticanje statusa javno priznatog organizatora obrazovanja odraslih (JPOA)

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Ekspert koji ispuni kriterijume će biti angažovan u periodu od početka jula 2021. godine do 30. oktobra 2021.godine.

**\*\*\***

Pozivaju se zainteresovani eksperti da podnesu svoju ponudu za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

Profil eksperta za ovaj ugovor je sledeći:

* Osnovne studije društvenog usmerenja, master studije u domenu andragogije će se smatrati prednošću
* Minimum 5, poželjno 7 godina relevantnog iskustva u razvoju i/ili sprovođenju sistema obrazovanja odraslih u Republici Srbiji, sa fokusom na neformalno obrazovanje odraslih
* Poznavanje zakonodavnog okvira (kako primarnog tako i sekundarnog nivoa) kao i institucionalnog okvira za obrazovanje odraslih u Republici Srbiji, neformalnog obrazovanja uključujući i standarde za akreditaciju i sticanje statusa JPOA
* Iskustvo u razvoju i kreiranju obrazovnih politika u Republici Srbiji gde će se iskustvo u razvoju politika u oblasti obrazovanja odraslih smatrati prednošću
* Iskustvo u razvoju priručnika, vodiča, instrukcija u obrazovanju odraslih će se smatrati prednošću
* Odlične veštine pisanja i izveštavanja
* Odlične veštine komunikacije i prezentacije

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.[[1]](#footnote-1)

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 06.07.2021. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail adresu: a.roncevic@gov.rs

1. Zakon o državnim službenicima ("Sl. glasnik RS", br. 79/2005, 81/2005 - ispr., 83/2005 - ispr., 64/2007, 67/2007 - ispr., 116/2008, 104/2009, 99/2014, 94/2017, 95/2018 i 157/2020) i Zakon o zaposlenima u javnim službama ("Sl. glasnik RS", br. 113/2017, 95/2018, 86/2019 i 157/2020). [↑](#footnote-ref-1)